cyanic-selkie/wikianc huggingface dataset:
Termodinamiese toestand
In termodinamika is 'n termodinamiese toestand (of soms termodinamiese staat) van 'n stelsel die toestand op 'n spesifieke tydstip, wat volledig geïdentifiseer word deur waardes van 'n geskikte stel parameters wat bekend staan ​​as toestandsveranderlikes of termodinamiese veranderlikes. Wanneer so 'n stel waardes van termodinamiese veranderlikes vir 'n stelsel gespesifiseer is, word die waardes van alle termodinamiese eienskappe van die stelsel uniek bepaal. Gewoonlik word 'n termodinamiese toestand as 'n termodinamiese ewewig beskou. Dit beteken dat die toestand nie net die toestand van die stelsel op 'n spesifieke tydstip is nie, maar dat die toestand dieselfde is, onveranderlik, oor 'n onbepaalde tydsduur.
Termodinamika stel 'n geïdealiseerde formalisme op wat opgesom kan word deur 'n stelsel van aannames van termodinamika. Termodinamiese toestande is een van die fundamentele of primitiewe voorwerpe of begrippe van die formalisme, waarin hulle bestaan ​​formeel voorgestel word, eerder as dat dit afgelei of gekonstrueer word uit ander begrippe.
Termodinamiese stelsel
'n Termodinamiese stelsel is nie bloot 'n fisiese stelsel nie. In die algemeen bestaan ​​oneindig baie verskillende alternatiewe fisiese stelsels uit 'n gegewe termodinamiese stelsel, omdat 'n fisiese stelsel oor die algemeen baie meer mikroskopiese eienskappe het as wat in 'n termodinamiese beskrywing genoem word. 'n Termodinamiese stelsel is 'n makroskopiese voorwerp waarvan die mikroskopiese besonderhede nie eksplisiet in die termodinamiese beskrywing daarvan beskou word nie.
Die aantal toestandsveranderlikes wat benodig word om die termodinamiese toestand te spesifiseer hang af van die stelsel en is nie altyd bekend voor die eksperiment nie en word gewoonlik gevind uit eksperimentele bewyse. Die getal toestandsveranderlikes is altyd twee of meer; gewoonlik is dit nie meer as 'n dosyn nie. Alhoewel die aantal toestandsveranderlikes deur eksperiment vasgestel word, is daar nog steeds die keuse om watter een te gebruik vir 'n spesifieke geskikte beskrywing. 'n Gegewe termodinamiese stelsel kan alternatiewelik geïdentifiseer word deur verskillende keuses van die stel toestandsveranderlikes. Die keuse word gewoonlik gemaak op grond van die omgewing wat relevant is vir die termodinamiese prosesse wat vir die stelsel oorweeg moet word. As dit byvoorbeeld bedoel is om hitte-oordrag vir die stelsel te oorweeg, dan moet 'n afskorting van die stelsel hitte deurlaat, en die afskorting moet die stelsel verbind met 'n liggaam in die omgewing met 'n definitiewe, tyd-onveranderlike temperatuur.
Ewewigs- en nie-ewewigstermodinamika
Vir ewewigstermodinamika, in 'n termodinamiese toestand van 'n stelsel is die inhoud daarvan in interne termodinamiese ewewig, met geen veranderingsgradiënt van alle hoeveelhede, intern sowel as tussen stelsel en omgewing. Max Planck het verklaar dat die homogeniteit in ruimte die primêre kenmerk is van 'n termodinamiese toestand van 'n stelsel wat uit 'n enkele fase bestaan in die afwesigheid van 'n ekstern opgestelde kragveld.
Vir nie-ewewigstermodinamika is daar 'n geskikte stel identifiserende toestandsveranderlikes wat enkele makroskopiese veranderlikes insluit. Byvoorbeeld 'n temperatuurgradiënt wat op die afwyking van die termodinamiese ewewig dui. Sulke nie-ewewig-identifiserende toestandveranderlikes dui aan dat 'n vloeigradiënt binne die stelsel of tussen die stelsel en die omgewing kan voorkom.
Crawford
Crawford is 'n voorstad in Kaapstad. Volgens die 2011-sensus het Crawford 'n bevolking van 3 979 gehad.
David Farragut
David Glasgow Farragut (5 Julie 1801 – 14 Augustus 1870) was 'n Amerikaanse admiraal tydens die Anglo-Amerikaanse Oorlog van 1812, die Meksikaans-Amerikaanse Oorlog en die Amerikaanse Burgeroorlog.
David Farragut was die seun van George Farragut ( Jordi Farragut), 'n vlootoffisier van die Amerikaanse Vloot tydens die Amerikaanse Rewolusionêre Oorlog.
Adigies
Adigies (Adigies: Адыгабзэ, adygabze, adəgăbză [aːdəɣabza]), ook bekend as Wes-Sirkassies, is een van die twee amptelike tale van die Republiek van Adigea in Rusland. Die ander is Russies. Dit word deur verskeie stamme van die Adigea-volk gepraat, elk met sy eie dialek. Die mense wat dit praat, noem dit Adygebze of Adəgăbză.
Ferndale
Ferndale is 'n noordelike voorstad van Johannesburg, Suid-Afrika wat sentraal in Randburg geleë is.
Adigies
Adigies behoort tot die Noordwes-Kaukasiese taalfamilie en is nou verwant aan Kabardies, Oebich, Abchasies en Abazyns. Die taal is ná die Russiese Rewolusie van 1917 gestandaardiseer en gebruik sedert 1938 die Cyrilliese alfabet. Voorheen is ’n Arabies-verwante alfabet en die Latynse alfabet gebruik. Die Latynse alfabet word ook in Turkye gebruik.
Adigies het ’n groot aantal medeklinkers: tussen 50 en 60 in die verskeie dialekte.
Westpacstadion
Die Westpacstadion (vroeër bekend as die WespacTrust Stadion) is 'n sportstadion in Wellington, Nieu-Seeland. Weens die stadion se vorm en silwerkleurige omhulsel staan die stadion in volksmond bekend as Die Koekblik.
Geriewe en benutting
Die Westpacstadion is ook die tuisveld van die Wellington Phoenix Voetbalklub met die ondersteuners van die Phoenix wat na die stadion as die Ring of Fire verwys. Die Nieu-Seelandse nasionale sokkerspan (die All Whites) speel ook dikwels hier in internasionale wedstryde waaronder die kwalifiserende wedstryd teen Bahrein vir die FIFA Sokker-Wêreldbekertoernooi in 2010 een was, wat Nieu-Seeland 1–0 gewen het. 'n Ander was die kwalifiserende wedstryd teen Meksiko vir die FIFA Sokker-Wêreldbekertoernooi in 2014, wat Meksiko 2–4 gewen het.
Die stadion is ook al gebruik vir rugby leaguewedstryde. Vertoonwedstryde tussen spanne van die Australiese Voetballiga is in 2000 en 2001 in die Westpacstadion gespeel.
Krieket word dikwels gedurende die somer in die stadion gespeel. Ander fasiliteite sluit in die Nieu-Seelandse Instituut vir Sport asook 'n kampus vir die Wellingtonse Krieketskool wat deur die Wellingtonse Krieketvereniging beheer word. Dit is tydens die Krieketwêreldbeker 2015 vir vier wedstryde ingespan.
Hopetown
Hopetown is 'n Noord-Kaapse dorp 133 km noordoos van Britstown en 134 km suidwes van Kimberley aan die N12 nasionale pad geleë. Die dorp is 'n sentrum van skaap-, bees- en vrugteboerdery danksy besproeiing uit die nabygeleë damme.
Douglas, Noord-Kaap
Douglas is 'n dorp in die Noord-Kaapprovinsie van Suid-Afrika sowat 15 km noordoos van die samevloeïng van die Oranjerivier en die Vaalrivier, 117 km wes-suidwes van Kimberley en 162 km noordoos van Prieska.
Hopetown
Geskiedenis
Hopetown is in 1853 of 1854 gestig en het munisipale status in 1858 verwerf. Daar word algemeen aanvaar dat dit na majoor William Hope vernoem is, ouditeur-generaal en waarnemende sekretaris van die Kaap, maar daar is 'n staaltjie wat die naam verbind met 'n anker, simbool van hoop, wat die weduwee van die eienaar van die plaas De Kalk gedra het. 'n Werker van die plaas het na bewering 'n blikreplika daarvan gemaak en teen die plaas se ingang vasgespyker. Die eerste diamant, Eureka is in 1866 hier op die oewers van die Oranjerivier deur die jong Erasmus Jacobs ontdek en die beroemde Ster van Suid-Afrika van 83,5 karaat is in 1869 op die plaas Zandfontein ontdek. Hoewel die diamante hier baie ontwykend was en nooit grootskaals ontgin is nie, het belangstelling in die diamante tot die ontdekking van diamante by Kimberley en Barkly-Wes gelei.
Douglas, Noord-Kaap
Geskiedenis
Die dorp is in 1848 as 'n sendingstasie van die Londense Sendinggenootskap op die plaas Backhouse deur die predikant Isaac Hughes gestig. In 1867 het 'n groep Europeërs van Griekwastad 'n ooreenkoms geteken waarvolgens hulle die reg verkry het om 'n dorp te stig. Die dorp is na sir Percy Douglas, luitenant-generaal van die Kaapkolonie, genoem. Die dorp verkry in 1914 munisipale status.
Ekonomie
Douglas staan bekend vir wild-, bees-, skaap- en besproeiingsboerdery. Toerismeaantreklikhede in en om die dorp sluit in Backhouse, moontlik die grootste Brahmanbeesplaas in Suid-Afrika, Die Neus, 'n natuurgebied 14 km buite die dorp by die samevloei van die Oranje- en Vaalriviere, Douglas Wynkelder wat in 1968 gevestig is en 'n verskeidenheid tafel- en dessertwyne produseer en Driekopseiland met sowat 3 000 rotstekeninge in die Rietrivierbedding. Die Oranjerivier bied ook goeie riviervlotry-geleenthede en die Vaalrivier varswaterhengel.
Hopetown
NG gemeente
Hopetown was voor 1854 deel van die NG gemeente Colesberg en het onder die Ring van Graaff-Reinet geressorteer. In 1853 ontvang die Sinodale Kommissie 'n brief van J.C. Wiid, eienaar van die plaas Duvenaarsfontein, waarin hy sy plaas vir die stigting van 'n aparte gemeente aanbied. In 'n afsonderlike brief vra 70 ondertekenaars vir die afstigting van sodanige gemeente.
Op 18 Februarie 1854 word 'n gemeente op die plaas Duvenaarsfontein gestig en gedoop Hopetown, of Hoopstad (sien Hoopstad, Vrystaat), soos dit in die begin bekend was. Dit is dus die oudste NG gemeente in die huidige sinode van Noord-Kaapland (sien Lys van eerste honderd NG gemeentes in Suid-Afrika), maar is slegs die sowat 55ste oudste in Suid-Afrika. Die eerste kerkraad is spoedig bevestig en dienste is eers in 'n tentkerk gehou voor die eerste kerkgebou in Februarie 1857 voltooi en ingewy is. 'n Nuwe kerkgebou is in Januarie 1914 ingewy nadat die oue krake begin toon het en baie ongerieflik vir die kerkgangers was. Danksy die ywer van sendelinge, onder wie J.H. Louw (1890 tot 1898 en weer van 1904 tot 1917) en eerw. J. de Villiers en eerw. G.C. Oosthuizen, is 'n sendinggemeente in 1922 gestig.
Die ontvolking deur NG lidmate van die platteland raak Hopetown se gemeente net soos dié van die meeste ander dorpe. In 1979 was die lidmaattal 750, maar in 2006 net oor die 500 en in 2012 458. (Sien NG Kerk se amptelike webblad vir nadere besonderhede oor die gemeente .)
NG gemeente Port Natal
regs|duimnael|295px|Die kerklike geboue van die gemeente in 1952. [[Hendrik Vermooten was die argitek van die kerkgebou, waarvan die hoeksteen op 11 Oktober 1947 gelê is.]]
links|170px|duimnael|[[Tertia Flemming was Port Natal se eerste pastoriemoeder.]]
duimnael|regs|170px|Ds. A.J. de Jongh, leraar van 1966 tot 1974.
Die NG gemeente Port Natal is 'n meer as 70 jaar oue gemeente van die Nederduitse Gereformeerde Kerk in die provinsie en Sinode van KwaZulu-Natal.
Stigting
Sonder om dat die gemeente 'n kerkgebou of kerkgrond besit het, beroep die kerkraad reeds op sy eerste vergadering op 13 Augustus 1945 'n eie predikant in die persoon van ds. H.C.J. Flemming, medeleraar van Durban. Op Saterdagaand, 29 September, is hy plegtig bevestig as eerste leraar. Dadelik het hy begin met 'n gemeenteblad, Die Mooi Hawe (Hand. 28 : 8), waardeur die lidmate tot gemeentebewustheid, saamhorigheid en pligsvervulling besiel is. Ewe dadelik is 'n begin gemaak met eie Kersfeeskaartjies, biblioteek, jeugfasiliteite, gereelde verjaarsdagviering van die gemeente, ens.
Kerkbou
Wat die eredienste betref, het die gemeente vir die eerste vier maande van die moederkerkgebou gebruik gemaak en vanaf 4 November 1945 is die eredienste binne die grense van die gemeente gehou, en wel in die oggend van 09:50 tot 10:00 in die saal van die Hervormde Kerk en saans van 17:45 tot 18:30 in die saal van die Gereformeerde kerk Durban, omtrent twee myl uitmekaar. Ondanks die mees ongerieflike tye is die eredienste geesdriftig ondersteun en bygewoon. In hierdie tyd moes die gemeente vir eredienste, Sondagskool, bidure, jeugwerk, vergaderings, ens. van ses verskillende geboue gebruik maak.
Hierdie moeilike omstandighede duur voort totdat, dank sy die onvermoeide ywer en organisasietalent van ds. en mev. Flemming, wat buitengewone pogings vir insameling van geld binne en buite die gemeente aangewend het, bygestaan deur 'n flukse kerkraad en hardwerkende lidmate, 'n eie sierlike toringkerkgebou, waarvan die hoeksteen plegtig deur die leraar op 11 Oktober 1947 gelê is, en die moderne, doelmatige saal teen die boukoste van £28 290.0.0. in gebruik geneem kon word.
Franklin Cover
Franklin Cover (20 November 1928 – 5 Februarie 2006) was 'n Amerikaanse akteur. Hy was bekend vir sy rolle in die rolprente The Stepford Wives (1975), Wall Street (1987), en Almost Heroes (1998), en in die televisiereeks The Jeffersons (1975).
NG gemeente Port Natal
Kerkbou
Danksy van ds. Flemming se bemoeienis is buite die gemeente 'n bedrag gelykstaande aan die boukoste van die saal, te wete meer as £6 000 ingesamel. Die "Flemming-Saamwerksaal" ('n kompromis-naam tussen die kerkraad wat eenparig op die eerste deel van die naam gestaan het en die leraar wat oortuig was dat die tweede deel die regte was omdat almal so hartlik saamgewerk het en veral na aanleiding van Mark. 16:2) is op Sondag, 25 April 1948, amptelik in gebruik geneem en die eredienste daarin gehou totdat die sierlike kerkgebou, die eerste met 'n toring in die hawestad, gedurende die naweek van 5 tot 7 November 1948 op indrukwekkende wyse plegtig ingewy is. Met die sesde verjaarsdag in Julie 1951 is die groot skuld reeds verminder tot £6 500.
Sara Niemietz
Sara Niemietz (gebore 7 Junie 1992) is 'n Amerikaanse aktrise. Sy is bekend vir haar rolle in die rolprente The Exorcism of Emily Rose (2005) en Akeelah and the Bee (2006), en in die televisiereekse Under the Dome (2013) en The Arrangement (2017).
Music from "The Elder"
Music from "The Elder" is 'n album van KISS wat in 1981 vrygestel is.
NG gemeente Port Natal
Kerkbou
Port Natal het op 15 Maart 1992 een geword met Glenwood en Berea, maar Berea stig opnuut af in 1997. In 2015 het Port Natal 125 belydende en 46 dooplidmate gehad (vergeleke met 326 en 88 in 2000) en Berea, waarvan die aanbiddingsplek toe die Tuinsig-sentrum was, 68 belydende lidmate en een dooplimaat (vergeleke met 287 en 21 in 2000). In 2020 was Port Natal se lidmaattal 19 doop en 98 belydende, en dié van Berea geen en 63.
NG gemeentes in Durban
In 1960 het die Ring van Durban bestaan uit 13 gemeentes met 8 322 belydende lidmate, maar die gemeente Weza-Port Shepstone het later 'n afsonderlike ring geword sodat die 12 oorblywende gemeentes 7 698 belydende lidmate gehad het. In 1985 was daar twee Durbanse ringe, te wete Durban en Durban-Suid. In die gesamentlike getal van 20 gemeentes was daar toe 12 464 belydende lidmate. In 2000 het daar 19 gemeentes oorgebly met 10 241 belydende lidmate, maar die getal gemeentes het teen 2015 afgeneem tot 14 en die belydende lidmate tot 6 600.
Anker
'n Anker of grondtakel is deel van die toerusting van 'n skip wat oorboord gegooi word om die skip vas te meer waar dit nie moontlik is om by 'n hawehoof te dok nie. 'n Anker bestaan ​​tradisioneel uit 'n yster- of staalkonstruksie met verskeie groot boogvormige vlakke wat in die seebodem ingrawe. Aangesien die anker via 'n yster- of staalketting of draad aan die skip gekoppel word, kan drywing van die skip voorkom word. Daar is ook alternatiewe ontwerpe vir ankers, maar die basiese beginsel het nog nooit verander nie. 'n Alternatief vir binnelandse skeepvaart is deesdae die ankerpaal waarmee 'n skip of boot presies op sy plek gehou kan word.
In die klassieke ankervorm is die boonste dwarsbalk, die stok, ontwerp om die anker te oriënteer sodat die een lus loodreg in die onderkant grawe, terwyl die ander lus loodreg op die bokant is. Die ankers van vandag is gewoonlik stokloos. Die grootte van die anker en die lengte en deursnee van die ankerketting word bepaal deur die toerustingnommer.
Ankers word ook baie gebruik in die heraldiek; die afgebreekte anker is afgebeeld in die wapen van die Koninklike Nederlandse Vloot.
Tipes ankers
Daar is verskillende soorte ankers vir verskillende toepassings.
Dit is ook belangrik dat die anker ingegrawe bly wanneer die trekrigting verander. Wanneer 'n vaartuig in 'n getygebied geanker is, verander die rigting van migrasie voortdurend.
Die algemeengebruikte ankers is ingrawe-ankers. Verder word verankering ook met behulp van swaartekragankers, paalankers, suigankers en plaatankers gedoen.
Blouvlekduifie
Die Blouvlekduifie (Turtur afer) is 'n skaars tot 'n redelike algemene standvoël in vogtige breëblaarboomveld, rivierbos, woud en ruigtes. Die voël is 18 – 21 cm lank en 55 - 75 g groot. In Engels staan die voël bekend as die Blue-spotted Woord Dove.
Jon Paul Steuer
Jon Paul Steuer (27 Maart 1984 – 1 Januarie 2018) was 'n Amerikaanse akteur. Hy was bekend vir sy rolle in die rolprente Late for Dinner (1991) en Little Giants (1994), en in die televisiereeks Grace Under Fire (1993).
Callyspongia eschrichti
Callyspongia eschrichti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1864 deur Duchassaing & Michelotti.
Florida Glen
Florida Glen is 'n voorstad van Johannesburg, Suid-Afrika wat aan die oostelike grens van Roodepoort geleë is.
Alexandra Barreto
Alexandra Barreto (gebore 10 Oktober 1982) is 'n Amerikaanse aktrise, vervaardiger, en skryfster. Sy is bekend vir haar rolle in die televisiereekse Pepper Dennis (2006), Parenthood (2010), Justified (2010), en The Fosters (2013).
Daniela Nieves
Daniela Nieves (gebore 4 Julie 1997) is 'n Amerikaanse aktrise. Sy is bekend vir haar rolle in die televisiereekse El Rostro de Analía (2008), Every Witch Way (2014), WITS Academy (2015), en Lethal Weapon (2016).
Ian Mercer
Ian Mercer (gebore 7 Januarie 1961) is 'n Engelse akteur. Hy is bekend vir sy rolle in die rolprente Master and Commander: The Far Side of the World (2003), Pirate Radio (2009), Pirates of the Caribbean: On Stranger Tides (2011), en The Legend of Tarzan (2016).
Eksposisie (narratief)
Narratiewe eksposisie is die invoeging van belangrike agtergrondinligting binne 'n verhaal, byvoorbeeld inligting oor die omgewing, karakters se agtergrond, gebeurtenisse wat die storie voorafgaan, historiese konteks, ens. In 'n spesifiek literêre konteks bestaan eksposisie in die vorm van verduidelikende of uitleggende skryf wat in die vertelling ingebed is. Eksposisie is een van vier retoriese metodes (saam met beskrywing, redenering en vertelling) soos deur Alexander Bain en John Genung verklaar. Elke retoriese metode kom in 'n verskeidenheid vorms voor, en elkeen het sy eie doel en konvensies. Daar is verskeie maniere om eksposisie aan te wend.
"Incluing"
Incluing is 'n wêreldbou-tegniek waar die leser stelselmatig aan agtergrondinligting oor die wêreld waarin 'n verhaal afspeel, blootgestel word. Die idee is om lesers op hoogte te bring van die wêreld wat deur die outeur opgebou word. Incluing geskied op verskeie maniere: deur dialoog, terugflitse, karakters se gedagtes, agtergrondbesonderhede, fiktiewe media, of die verteller se vertelling van 'n agtergrondverhaal. Die woord incluing word aan die fantasie- en wetenskapfiksieverhaalskrywer Jo Walton toegeskryf. Sy omskryf dit as die "soomlose verstrooiing van inligting deur die teks, in plaas daarvan om die verhaal te onderbreek om die inligting te verskaf." Die term "inligtingstorting" (information dump) word vir blatante eksposisie gebruik, iets wat skrywers probeer vermy. In 'n idiot lecture word die karakters se dialoog gebruik om inligting met mekaar te deel wat ter wille van die gehoor verduidelik moet word, maar waarvan die karakters reeds bewus sou wees. Skrywers word afgeraai om dialoë met "Soos jy weet..." te begin
Jerome Cowan
Jerome Cowan (6 Oktober 1897 – 24 Januarie 1972) was 'n Amerikaanse akteur. Hy was bekend vir sy rolle in die rolprente The Maltese Falcon (1941), High Sierra (1941), The Song of Bernadette (1943), en Miracle on 34th Street (1947).
Vlag van Oesbekistan
Die nasionale vlag van Oesbekistan is op 18 November 1991 amptelik in gebruik geneem. Die vlag vertoon drie horisontale bane van bo na onder in blou, wit en groen met rooi fraiings tussenin en ’n sekelmaan en twaalf sterre in die skildhoek.
Simboliek
Die kleure en simbole van die vlag dra kulturele, politieke en regionale betekenisse. Die wit stel vrede en reinheid voor, die blou stel water en die lug voor. Blou verwys ook na Timoer wat in die 14de eeu oor die hedendaagse Oesbekistan regeer het. Groen stel die natuur en vrugbaarheid voor maar dit kan ook ’n voorstelling van Islam wees. terwyl die rooi fraiings die lewenskrag binne die Oesbeke voorstel. Die sekelmaan in die skildhoek roep die wedergeboorte van Oesbekistan as ’n onafhanklike land in herinnering. Dit stel voorts ook die Islamitiese geloof voor wat deur 88% van Oesbeke beoefen word. Regs van die sekelmaan is twaalf sterre wat die maande van die Islamitiese kalender voorstel asook die diereriem.
Geskiedenis
Na die stigting van die Oesbekistanse SSR in 1925 is tot 1952 verskeie rooi vlae met goue inskripsie van die naam van die politieke entiteit gebruik. Die eerste variant wat van 22 Julie 1925 gebruik is het ’n inskripsie, ’n afkorting van Oesbekistanse Sosialistiese Sowjetrepubliek, in Arabies en Cyrillies bevat.
Van 9 Januarie 1926 is die Arabiese alfabet met Latynse alfabet vervang. Onder die Russiese inskripsie is nou in Tadjiks ook ’n inskripsie aangebring omdat die Oesbekistanse SSR ondergeskik aan die Tadjikistanse SSR was.
Na die skeiding van die Tadjikistanse en Oesbekistanse SSR in 1931 is die Tadjikse inskripsie van die vlag verwyder. Na 1935 is veranderings aan die Oesbekistanse Latynse alfabet aangebring en die vlag is dienooreenkomstig aangepas.
Nadat Oesbekies in 1940 in ’n Cyrilliese alfabet begin skryf is, is ’n nuwe vlag op 16 Januarie 1941 in gebruik geneem wat beide die Oesbekiese en Russiese naam in Cyrilliese skrif bevat het.
Op 29 Augustus 1952 het die vlag vir die laaste keer tydens die Sowjet-era verander. Hierdie vlag het bestaan uit drie horisontale bane in rooi, blou en rooi met wit fraiings tussenin. In die skildhoek was ’n hamer en sekel en ’n rooi ster. Die agterkant van híérdie vlag het geen tekens bevat nie.
Oesbekistan het op 1 September 1991 homself onafhanklik verklaar ongeveer drie maande voor die ontbinding van die Sowjetunie. Die soektog vir ’n nuwe nasionale vlag het kort daarna begin met ’n kompetisie om die nuwe ontwerp te bepaal. Meer as 200 inskrywings is ontvang en ’n kommissie is saamgestel om die voorstelle te evalueer. Die wenontwerp is op 18 November 1991 aanvaar nadat dit tydens ’n buitengewone sitting van die Oesbeekse Oppersowjet gekies is. Hierdeur het Oesbekistan die eerste van die nuwe onafhanklike republieke in Sentraal-Asië geword om ’n nuwe vlag te kies.
Vlag van Karakalpakië
Die outonome Republiek Karakalpakië voer sedert die Sowjet-era sy eie vlag.
Wes-Slawiese tale
Die Wes-Slawiese taalgroep bestaan uit:
Callyspongia fallax
Callyspongia fallax is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1864 deur Duchassaing & Michelotti.
Carl Steven
Carl Steven (4 November 1974 – 31 Julie 2011) was 'n Amerikaanse akteur. Hy was bekend vir sy rolle in die rolprente Star Trek III: The Search for Spock (1984), Teen Wolf (1985), en Honey, I Shrunk the Kids (1989).
Tandepasta
Tandepasta is 'n pasta of gel wat saam met 'n tandeborsel gebruik word om 'n mens se tande skoon te maak en die estetika en gesondheid daarvan in stand te hou. Die gebruik van tandepasta  bevorder mondhigiëne: dit dien as 'n skuurmiddel wat behulpsaam is met die verwydering van die plaak en kosreste van die tande, help met die onderdrukking van halitose, en verskaf aktiewe bestanddele (mees algemeen fluoried) wat tandbederf en tandvleisontsteking verminder. Sout en natriumbikarbonaat (koeksoda) is twee stowwe wat kommersiële tandepasta kan vervang. Tandepasta is nie bedoel om ingesluk te word nie, as gevolg van die fluoriedinhoud daarvan, maar is gewoonlik nie skadelik indien per ongeluk ingesluk word in klein hoeveelhede nie. 'n Mens moet egter mediese hulp bekom indien abnormaal groot hoeveelhede ingesluk is.
Gloria Macapagal-Arroyo
Gloria Macapagal-Arroyo (geb. 5 April 1947) is 'n Filippynse politikus. Sy was van 1998 tot 2001 visepresident en van 2001 tot 2010 president van die land.
Tandepasta
Bestanddele
Bykomend tot die 20-42% water, is tandepasta saamgestel uit 'n verskeidenheid komponente, die drie belangrikste is skuur- en skoonmaakmiddels en fluoried.
Oppervlak-aktiewe stowwe
Meeste, maar nie alle, tandepasta bevat natriumlaurielsulfaat (SLS) of verwante oppervlak-aktiewe stowwe (skoonmaakmiddels). SLS word in baie ander persoonlike sorgprodukte gevind, so ook in sjampoe, en is hoofsaaklik 'n skuimmiddel, wat deur die eenvormige verspreiding van die tandepasta sy reinigingskrag verbeter.
Antibakteriële middels
Triklosaan, 'n antibakteriese stof, is 'n algemene tandepastabestanddeel in die Verenigde Koninkryk. Triklosaan of sinkchloried voorkom tandvleisontsteking en, volgens die Amerikaanse Tandheelkundige Vereniging, help dit om tartar en slegte asem te verminder. 'n Oorsig van kliniese navorsing wat in 2006 gedoen is, het tot die gevolgtrekking gekom dat daar bewyse is dat 0.30% triklosaan doeltreffend is in die vermindering van plaak en tandvleisontsteking.
Geurmiddels
Tandepasta word in 'n verskeidenheid van kleure en geure bemark, wat bedoel is om die gebruik van die produk aan te moedig. Die drie algemeenste geure is peperment, mint en wintergroen. Tandepasta gegeur met peperment-anysolie is baie gewild in die Middellandse Seestreek. Hierdie geure word verskaf deur die onderskeie olies, bv. pepermentolie. Meer eksotiese geure sluit in anys, appelkoos, kougom, kaneel, vinkel, laventel, gemmer, vanielje, suurlemoen, lemoen, en denne. Alternatiewelik kan ongegeurde tandepasta gekoop word.
Ryuichi Sugiyama
Ryuichi Sugiyama (杉山 隆一) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Marlyne Barrett
Marlyne Barrett (gebore 13 September 1978) is 'n Amerikaanse aktrise en vervaardiger. Sy is bekend vir haar rolle in die rolprente Heist (2001) en Hitch (2005), en in die televisiereeks Kings (2009).
Bell 407
Die Bell 407 is 'n vierlem, enkelmotorige, burgerlike helikopter; 'n afgeleide van die Bell 206L-4 LongRanger. Die 407 maak gebruik van die vierlem-sagte-in-vliegtuig-ontwerprotor met 'n saamgestelde naaf wat ontwikkel is vir die Amerikaanse weermag se OH-58D Kiowa Warrior in plaas van die tweelem, semi-rigiede, wankelende rotor van die 206L-4.
Ontwerp en ontwikkeling
Bell het in 1993 begin met die ontwikkeling van die "New Light Aircraft" as 'n plaasvervanger vir sy Model 206-reeks. Die program het gelei tot die 407, 'n ontwikkeling van Bell's LongRanger. 'n 206L-3 LongRanger is aangepas om as die 407-demonstreerder te dien. Dit het die hardeware van die 407 gebruik en vormskerms bygevoeg om die breër romp van die 407 voor te stel wat hieruit ontwikkel is.
Die Bell 407 het 'n vierlemhoofrotor wat ontwikkel is vir die OH-58D (Model 406). Die lemme en naaf gebruik saamgestelde konstruksie sonder lewensbeperkings, en bied beter werkverrigting en 'n gemakliker rit. Die romp van die 407 is 20 cm breër, het verbeterde interne kajuitruimte, en bevat 35% groter hoofkajuitvensters. Die kragtiger Rolls-Royce/Allison 250-C47 turbo-as laat die maksimum opstygmassa toe en verhoog die werkverrigting by warmer temperature of hoër hoogtes. Die 407 se vliegraam is oor die algemeen soortgelyk aan die LongRanger, maar bevat 'n saamgestelde koolstofveselstert. Die helikopter het as standaard sitplek vir twee bemanning en vyf kajuitsitplekke.
In Desember 2017 was meer as 1 400 eenhede opererend.
Altaïes
Altaïes is ’n taal van die Turkiese taalfamilie. Dit is naas Russies die amptelike taal van die Republiek van Altai en is voor 1948 Oirot genoem. In 2002 het sowat 67 900 mense dit gepraat.
Klassifikasie
Vanweë sy afgesonderde posisie in die Altaiberge en kontak met omringende tale, word die klassifikasie van Altaïes binne die Turkiese taalfamilie dikwels betwis. Weens sy geografiese nabyheid aan die tale Sjor en Chakas word dit soms in die Noord-Turkiese subgroep geplaas.
Vanweë ooreenkomste met Kirgisies word dit soms ook saam met die Kiptsjak-tale geklassifiseer.
Verspreiding
Altais word hoofsaaklik gepraat in die Republiek van Altai (Suid-Altai) en die Altai-krai (Noord-Altai). Dit is saam met Russies die amptelike taal van die Republiek van Altai. Die amptelike taal is geskoei op die suidelike dialek, maar dit het in onlangse jare ook na die noordelike dele versprei.
Dit is tussen 1928 en 1938 met die Latynse alfabet geskryf. Sedert 1938 word die Cyrilliese alfabet gebruik.
Demetri Catrakilis
Demetri Catrakilis (gebore in Johannesburg op 6 Julie 1989) is 'n rugbyspeler wat tot 2015 vir die Stormers en die Kings in Superrugby en vir die Westelike Provinsie in die Curriebeker gespeel het.
Westelike Provinsie
Na 'n uiters suksesvolle Varsitybeker-vertoning, is Demetri ingesluit in die Westelike Provinsie se Vodacombekerspan, wat in 2011 se kwarteind verloor teen die Natalse Haaie.
Hy kry speelgeleentheid in die eerste week van die 2011 Curriebeker Premierafdeling-seisoen teen die Griekwas en draf op as 'n plaasvervanger in die laaste minuut. A.g.v. die losskakeldilemma by die Westelike Provinsie, word Demetri gekies om in die wedstryd teen die Luiperds in Potchefstroom af te skop, waartydens hy 22 punte aanteken in die WP se 47–9 oorwinning. Hy verbeter op sy goeie debuut deur in die oorblywende bepalings van die Curriebeker te speel wanneer hy nie beseer is nie. Hiermee verseker hy sy plek as die nommer-een losskakel in die Westelike Provinsiespan.
Gedurende die Curriebeker-seisoen van 2011 het hy 150 punte met die skopskoen aangeteken, teen 'n sukseskoers van 84%. Hy word as ABSA Curriebeker Speler-van-die-Maand vir Augustus aangewys, nadat hy 'n leeue-aandeel gehad het in die Westelike Provinsie se opmars na die halfeindstryd. Sy uitstekende vertonings maak hom ook die WP Klubrugbyspeler van die jaar.
Na sy suksesvolle Vodacombekerreeks, is Demetri as eerste-keuse losskakel gekies vir Westelike Provinsie se Curriebekerspan, en bewys homself tydens die WP se suksesvolle 2012 bekeroorwinning. Demetri het in die eindstryd op 28 Oktober 'n sterfunksie teen die Sharks op Kings Park vervul. Hy het man-alleen drie strafdoele en twee skepskoppe in die laaste kwart van die wedstryd oorgeskop, wat die uitslag in sy span se guns gedraai het. WP wen die eindstryd 25-18 en hul eerste Curriebekertitel sedert 2001. Demetri teken 136 punte aan gedurende die 2012-kompetisie met 'n skopslaagsyfer van 88%.
Southern Kings
In Augustus 2012 is aangekondig dat Demetri op 'n tweejaarkontrak by die Kings sal aansluit.
Forest Town
Forest Town is 'n noordelike voorstad van Johannesburg, Suid-Afrika.
Demetri Catrakilis
Southern Kings
Uiteindelik, op 23 Februarie 2013, kom die Kings se superrugbydeelname op dreef, en Catrakilis bewys weereens sy waarde as losskakel en stelskopper. Hy skop vier strafskoppe deur die pale in hul openingswedstryd teen die Western Force in Port Elizabeth. Gedurende die seisoen teken hy 'n volle 151 punte aan vir die Kings, voordat hy terug verskuif na die Stormers weens die Kings se weglating uit die 2014 Superrugbyseisoen.
Alexa Nikolas
Alexa Nikolas (gebore 4 April 1992) is 'n Amerikaanse aktrise. Sy is bekend vir haar rolle in die rolprente Motocross Kids (2004), Red State (2011), en Detention of the Dead (2012), en in die televisiereeks Zoey 101 (2005).
Gorm die Oue
Gorm die Oue (Deens: Gorm den Gamle) was van omstreeks 900 tot omstreeks 940 koning van Denemarke. Hy was na berig word die seun van die halflegendariese Deense koning Hartaknoet. Hy is in die laat 9de eeu gebore en in 958 dood.
Voorgangers en bewind
Toe hy dood is, het Gorm hom opgevolg. Heimskringla meen Gorm het minstens ’n deel van die koninkryk met geweld oorgeneem van Gnupa, en Adam self gee te kenne dat die koninkryk voor Gorm se bewind verdeel was.
Dood
Die twee seuns was regte Wikings: Hulle het Denemarke elke somer verlaat om te gaan plunder. Harald het op ’n dag na die koning se woning teruggekeer met die nuus dat Knoet dood is tydens ’n poging om Dublin, Ierland, binne te val. Weens Gorm se eed wou niemand hom die nuus vertel nie. Koningin Thyra het bevel gegee dat swart materiaal in die koninklike saal opgehang word, maar niemand mag ’n woord gesê het nie. Toe Gorm die saal binnekom, het hy verbaas gevra waaroor daar gerou word. Koningin Thyra het met behulp van ’n metafoor vir die koning vertel sy "wit valk" is deur ander voëls gevang, terwyl sy "grys valk" steeds voëls vang vir die koning se tafel. Gorm het die boodskap dadelik verstaan.
Volgens dié verhaal was hy so hartseer oor Knoet se dood dat hy die volgende dag dood is. Dit weerspreek egter inligting op die Jelling-klippe dat koningin Thyra voor Gorm dood is. Hirstorici vermoed dat Gorm eers in Thyra se grafheuwel begrawe is en later deur sy seun Harald in ’n houtkerk in Jelling herbegrawe is.
Bruce Cowling
Bruce Cowling (30 Oktober 1919 – 22 Augustus 1986) was 'n Amerikaanse akteur. Hy was bekend vir sy rolle in die rolprente Song of the Thin Man (1947), Cause for Alarm! (1951), Gun Belt (1953), en Masterson of Kansas (1954).
.ly
.ly is die Internettopvlakdomein vir Libië.
Eksterne skakels
Toppdomän
Witborsduifie
Die witborsduifie (Turtur tympanistria) is 'n gelokaliseerde algemene standvoël. Die voël hou van woud en ruigtes en kom voor in die suid- en ooskus en onmiddellike binneland van Suider-Afrika. Die voël is 20 – 22 cm lank en 60 – 85 g groot. In Engels staan die voël bekend as die Tambourine dove.
Dún Laoghaire-Rathdown
Dún Laoghaire-Rathdown is 'n graafskap [county] en een van die plaaslike administratiewe gebiede in die Republiek Ierland. Die county town of administratiewe setel is Dún Laoghaire.
In 1994 is die voormalige Dublin graafskapsraad [county council] en die Dún Laoghaire plaaslike raad [borough council] ontbind. In die plek daarvan is drie nuwe plaaslike regering administratiewe areas geskep naamlik Dún Laoghaire-Rathdown, Suid-Dublin en Fingal elk met hul eie graafskapsraad.
Die graafskap is die tuiste van verskeie bekende persoonlikhede in die musiekwêreld soos Bono, Enya en Van Morrison. Bekende skrywers soos George Bernard Shaw, Samuel Beckett, James Joyce en John Millington Synge het in die graafskap gewoon. Die voormalige president van die Republiek Ierland, Eamonn De Valera, was 'n inwoner in die Blackrock area in die graafskap.
Ekonomie
Sandyford, geleë in die Rathdown-gedeelte van die graafskap, is 'n belangrike deel van die silikoonvallei van Ierland. Gevestig in die area is Microsoft se Europese hoofkwartier tesame met ander multinasionale maatskappye soos Vodafone en Hewlett-Packard. Groot werkgewers in ander areas in die graafskap sluit in farmaseutiese firmas soos Pfizer en GlaxoSmithKline, finansiële dienste soos Barclaycard, Eaglestar en Canada Life, asook elektroniese firmas soos Dell en Ericcson.
Die graafskap is 'n aantreklike werksplek vir hoogsgeskoolde werkers.
Toerisme
Die graafskap is baie toeganklik vir toeriste met twee hoë kwaliteit publieke vervoer sisteme wat die graafskap vanuit Dublin bedien. Die Dublin Area Rapid Transport (DART) voorstedelike trein bedien die kusdorpe in die graafskap met stasies in Booterstown, Blackrock, Monkstown, Dún Laoghaire, Glasthule, Glenegeary, Dalkey, Killiney en Shankill. Die LUAS moderne trem verbind St Stephen's Green in die stad met Milltown, Dundrum, Kilmacud en Sandyford in die graafskap.
Een van die bekendste landmerk geboue in die graafskap is die Dalkey Kasteel. Die Kasteel is omskep in 'n Erfenis-sentrum met uitstallings oor die vroeë Christen, Wiking en Britse periodes in die geskiedenis van die area. Die Kasteel was deel van die "Pale", of te wel die verdedigingsisteem van Dublin wat deur die Noormanne gebou is. Die uitdrukking "beyond the pale" verwys na die persepsie dat buite hierdie ring van kastele was die areas gekenmerk as barbaars en bandeloos.
Ofcolaco
Ofcolaco (Officers Colonial Land Company) is 'n klein dorpie in die oostelike Limpopoprovinsie, Suid-Afrika. Die dorpie is in 1920 deur 'n groep Britse veterane van die Eerste Wêreldoorlog gestig. Hulle het grond langs die Selatirivier gekoop. Die maatskappy is egter jare later gelikwideer.
Afstammelinge van die oorspronklike offisiere woon steeds in die distrik en is trots op hul erfenis. Die huidige Ofcolaco is basies 'n dienssentrum langs die pad met 'n vulstasie, verskaffers van landboutoerusting, drankwinkel, kruidenierswinkel en 'n plaaslike mark.
Stephen Merchant
Stephen Merchant (gebore 24 November 1974) is 'n Engelse skrywer, vervaardiger, en akteur. Hy is bekend vir sy rolle in die rolprent Logan (2017) en in die televisiereekse The Office (2005) en Extras (2005).
Glenadrienne
Glenadrienne is 'n klein voorstad van Johannesburg, Suid-Afrika. Dit is in Johannesburg se B-streek geleë.
Harald I van Denemarke
Die Jelling-stene
Harald het die Jelling-stene laat oprig ter ere van sy ouers. Encyclopedia Britannica beskou die rune-inskrifte as die bekendstes in Denemarke. Die biografie van Harald Bloutand kan opgesom word in die inskrifte op die Jelling-stene:
Harald, koning, het hierdie gedenkstene laat maak vir Gorm, sy vader, en Thyra, sy moeder; die Harald wat die hele Denemarke en Noorweë oorwin het en die Dene die Christendom laat aanneem het.
Agtergrondinligting
Agtergrondinligting, 'n agtergrondverhaal of agtergrond is 'n versameling gebeure wat vir 'n storielyn uitgedink word en as voorafgaande aan of aanleidend tot die intrige aangebied word. Dit is 'n literêre tegniek vir die weergee van 'n narratiewe geskiedenis wat chronologies vroeër as die narratief van die teks van primêre belang afspeel.
Dit is die geskiedenis van karakters en ander elemente onderliggend aan die situasie wat tydens die hoofnarratief bestaan. Selfs in 'n suiwer historiese werk word agtergrondinligting selektief met die gehoor gedeel.
Gebruik
As literêre tegniek word agtergrondinligting dikwels aangewend om diepte of geloofwaardigheid aan die hoofverhaal te verleen. In Poetics wys Aristoteles op die waarde van 'n dramatiese openbaring.
Agtergrondverhale word gewoonlik, hetsy gedeeltelik of ten volle, chronologies al dan nie, gedurende die loop van die hoofverhaal aan die gehoor geopenbaar. Die skepper van 'n storie kan egter ook gedeeltes van 'n agtergrondverhaal of selfs 'n hele agtergrondverhaal skep wat suiwer vir die eie gebruik is.
Agtergrondinligting kan op verskeie maniere verskaf word, insluitende terugflitse (narratief), dialoë, direkte narratiewe, opsommings, herinneringe en eksposisies. Die oorspronklike Star Wars-rolprent en sy eerste twee opvolgprente is voorbeelde van 'n werk met 'n vooropgestelde agtergrondverhaal  wat later as 'n voorvolgende (prequel) reeks van drie rolprente vrygestel is.
Herinnering
Herinnering is 'n metode van fiksieskryf waar 'n karakter aan iets terugdink of dit onthou. 'n Karakter se geheue speel 'n rol in die oordra van 'n agtergrondverhaal aangesien dit 'n fiksieskrywer in staat stel om inligting van vroeër uit die verhaal of van voor die begin van die verhaal te verskaf. Alhoewel herinnering nie allerweë as 'n fiksieskryf-metode beskou word nie, word herinnering algemeen deur fiksieskrywers gebruik.
Orson Scott Card skryf byvoorbeeld dat "indien dit 'n herinnering is wat die karakter op enige tydstip kon herroep, sou dit na 'n ongeloofwaardige toeval lyk indien sy dit skielik onthou net wanneer sy 'n belangrike besluit moet neem...." Verder, "as die herinnering 'n teenwoordige besluit gaan aktiveer, moes 'n onlangse gebeurtenis die herinnering geaktiveer het."
Gedeelde wêreld
In 'n gedeelde wêreld kan meer as een outeur dieselfde agtergrondverhaal skryf. Die latere totstandkoming van 'n agtergrondverhaal wat met 'n vorige geskrewe hoofverhaal bots, kan vereis dat 'n wysigingsmeganisme bekend as retroaktiewe kontinuïteit ("retcon") gebruik word.
Köpenick
Köpenick is 'n stadsdeel in die administratiewe distrik Treptow-Köpenick in die suid-ooste van Berlyn by die samevloeiing van die Spree- en Dahme-riviere, met 'n bevolking van sowat 60 000.
In teenstelling met die meeste ander van die altesaam 95 Berlynse stadsdele, wat uit voormalige dorpe of woonbuurte ontstaan het wat eers ná die nywerheidsomwenteling aangelê is, is Köpenick naas Spandau in die uiterste weste van Berlyn die enigste stadsdeel wat reeds in die Middeleeue as nedersetting met stadstatus bestaan het. Köpenick beskik net soos Spandau oor 'n historiese middestad, wat grotendeels bewaar gebly het, en sy eie voorstede.
Köpenick is op 1 Oktober 1920 ingevolge die bepalings van die Wet oor Groot-Berlyn by Berlyn ingesluit. Tot met die administratiewe hervorming van 1 Januarie 2001 het Köpenick as selfstandige administratiewe distrik bestaan (en was tot 1990 een van die stadsdistrikte van Oos-Berlyn). Naas die stadsdeel Köpenick maak ook ander stadsdele deel uit van die groter distrik Köpenick. Die huidige stadsdeel Köpenick behels alle woonbuurte van die voormalige stad Köpenick en beslaan vanweë sy uitgestrekte bosgebiede 'n oppervlakte van byna 35 km². Dit is sodoende die grootste stadsdeel van Berlyn.
Nasionale Raad van Namibië
Die Nasionale Raad is die hoërhuis van Parlement van Namibië. Hierdie liggaam adviseer die Nasionale Vergadering en keer wetgewing vir die laaste keer goed voordat dit na die president gaan vir beslissing.
Die 42 lede van Nasionale Raad word indirek deur streeksrade verkies nadat streeksverkiesings gehou is. Elkeen van die 14 streeksrade kies slegs drie verteenwoordigers om in die Nasionale Raad te dien. Die mees onlangse streeksverkiesings is op 27 November 2015 gehou.
Die samestelling van Nasionale Raad is as volg:
Die raad vergader in die Namibiese hoofstad Windhoek oorkant die sogenaamde Tintenpalast. Sedert 2019 is die voorsitter Bernard Sibalatani. Tans beklee slegs tien vroue setels in die Nasionale Raad.
Graveerstif (sterrebeeld)
Die Grafeerstif (Latyn: Caelum) is ’n dowwe sterrebeeld in die suidelike hemelruim.
Ruimtevoorwerpe
Caelum is ’n dowwe sterrebeeld en het geen sterre helderder as 4 mag nie. Die helderste ster is Alpha Caeli (4,45 mag).
Die merkwaardigste sterrestelsels is NGC 1571, NGC 1679 en IC 2106.
Okiep
Okiep is 'n dorp in Suid-Afrika se provinsie Noord-Kaap en geleë in Namakwaland, 8 km noord van Springbok en 11 km suidwes van Concordia. Dit is gestig in 1862 nadat koper hier ontdek is. Die naam is vroeër geskryf as O'okiep, en beteken in Nama plek van brak water.
Geskiedenis
Koper is al in 1855 in Okiep ontdek, en die dorp het vinnig tot die sentrum van die kopermynbou in Suid-Afrika ontwikkel. Okiep is in die 1870's beskou as die rykste kopermyn ter wêreld.
Die eerste myners was Kornies en het die kundigheid van eeue se tin-mynbou in Cornwallis met hulle saamgebring. Die ruïnes van die geboue wat hulle gebou het, sowel as die klipbrûe van die spoorlyn om die erts te vervoer na Port Nolloth, kan nog steeds by Okiep gesien word.
In 1866 is 'n smalspoorlyn na Port Nolloth aan die Atlantiese kus gebou, waarvan die kopererts verskeep kon word. Die smalspoorlyn se bedrywighede het in 1876 begin en vir 68 jaar is erts na Port Nolloth vervoer en teruggekeer met toerusting en voorrade. Weens 'n gebrek aan koelwater vir die stoomlokomotiewe is die Namakwaland-muiltrein tot by die jaar 1890 deur muile en perde getrek. Later is hul vervang deur stoomlokomotiewe - die laaste van hierdie, die Clara, staan ​​op Nababeep.
Vandag
Deesdae word padvervoer gebruik om die erts te vervoer tot by die stasie op Bitterfontein. Die ander hoofmyne in die gebied is by Carolusberg en Nababeep. Weens die koperprys se verswakking tot onder die winsgewende vlak, is mynbou in 1918 gestaak. Okiep het byna 'n soort spookdorp geword, maar mynbedrywighede is hervat toe die prys weer gestyg het.
Die Okiep Country Hotel is die enigste toeriste-akkommodasie op Okiep. Die vlaktes in die omgewing spog in die lentetyd met hulle veldblommeprag.
Denon
Denon is 'n Japanse maatskappy wat hom op die vervaardiging van hoëtrou-toerusting toegespits het. Die handelsmerk Denon is een van die oudstes van sy soort in Japan en staan vandag dwarsoor die wêreld bekend vir sy gesofistikeerde oudio- en video-toestelle. Die maatskappy het onder meer die voortou geneem om PCM-oudio-tegnologie na die massamark te bring.
Pleknaamsveranderinge in Broenei
Hier volg 'n lys van dorpe en stede in Broenei waarvan die name verander is:
Craig Stevens (akteur)
Craig Stevens (8 Julie 1918 – 10 Mei 2000) was 'n Amerikaanse akteur. Hy was bekend vir sy rolle in die rolprente The Deadly Mantis (1957) en Gunn (1967), en in die televisiereekse Peter Gunn (1958) en The Invisible Man (1975).
Denon
Die maatskappy is in 1910 deur Frederick Whitney Horne as Nippon Columbia Co. Ltd. in Japan gestig en het aanvanklik grammofone en eensydige grammofonskywe vervaardig. Nippon Columbia was dekades lank die eienaar van die handelsmerk Denon. In 2001 het Denon 'n onafhanklike aandelemaatskappy in besit van Ripplewood Holdings (98 persent van die aandele) en Hitachi (twee persent) geword en in die volgende jaar met 'n ander bekende Japanse vervaardiger van oudio-toerusting, Marantz, saamgesmelt om die nuwe maatskappy D&M Holdings te vorm wat later hernoem is tot D+M Group. Die Japannese D+M Group is op 1 Maart 2017 volledig deur die Amerikaanse onderneming Sound United LLC oorgeneem.
Geskiedenis
Nippon Columbia is oorspronklik in 1910 Nippon Chikuonki Shokai (Japan Recorders Corporation) gestig. Horn het hom in Yokohama gevestig en hier vanaf 1896 masjientoerusting ingevoer. Daarnaas het ook hy ook opnemers na Japan ingevoer.
In 'n poging om 'n Japanse mark vir grammofoonplate en opnemers te skep, het hy in 1907 die onderneming Japan-U.S. Recorders Manufacturing - die eerste van sy soort in Japan - in die lewe geroep. 'n Fabriek, wat plate vervaardig het, is in 1909 in bedryf gestel, en met die oprigting van 'n ateljee het Horn ook begin om self plate op te neem. In 1910 het Horn met die vervaardiging van opnemers begin. Die luidspreker het destyds nog op 'n groot wynglas gelyk. Die maatskappy Japan Recorders Corporation - die voorloper van Nippon Columbia - het aanvanklik toesig gehou oor die verkoop van Horn se opnemers. In 1912 het die maatskappy met Japan-U.S. Recorders Manufacturing saamgesmelt sodat die harde- en sagteware-aktiwiteite gemeenskaplik bestuur en vervaardiging en bemarking geïntegreer kon word.